รฟม.เตรียมลดค่าโดยสารรถไฟฟ้าใต้ดิน
รฟม. เตรียมปรับลดราคาค่าโดยสารรถไฟฟ้าใต้ดิน อีกระยะละ 1 บาท&nbsp; ชงเข้าบอร์ดวันนี้
4 ก.พ. 2553

รฟม. เตรียมปรับลดราคาค่าโดยสารรถไฟฟ้าใต้ดิน อีกระยะละ 1 บาท  ชงเข้าบอร์ดวันนี้
นายชูเกียรติ โพธยานุวัตร ผู้ว่าการการรถไฟฟ้าขนส่งมวลชนแห่งประเทศไทย (รฟม.) กล่าวว่า ในนี้ คณะกรรมการบริหาร (บอร์ด) รฟม.จะมีวาระพิจารณาสำคัญ เรื่องการปรับราคาค่าโดยสารรถไฟฟ้าสายเฉลิมรัชมงคล (รถไฟฟ้าเอ็มอาร์ที) เนื่องจากใน วันที่ 3 ก.พ. ได้ครบกำหนดการปรับราคาตามสัญญาที่ต้องมีการปรับราคาทุก 2 ปี โดยคำนวณจากดัชนีผู้บริโภค รฟม.มีการคำนวนตัวเลขแล้ว พบว่าจะต้องมีการปรับค่าโดยสารลดลง เนื่องจากดัชนีผู้บริโภคลดลง โดยอัตราค่าโดยสารใหม่จะปรับลดลงระยะละ 1 บาท จากปัจจุบันเก็บค่าโดยสารที่ 16-41 บาท เป็น 15-40 บาท แต่ขั้นตอนทั้งหมดต้องหลังจากบอร์ดเห็นชอบแล้ว และ รฟม.จะต้องเสนอเรื่องไปยังกระทรวงคมนาคม เพื่อนำเข้าที่ประชุมคณะรัฐมนตรีเพื่อประกาศในราชกิจจานุเบกษา ซึ่งต้องเร่งดำเนินการ เนื่องจากต้องประกาศให้ประชาชนทราบก่อนใช้อัตราใหม่เป็นเวลาอย่างน้อย 30 วัน        อย่างไรก็ตาม การคำนวณอัตราค่าโดยสารใหม่เป็นไปตามเงื่อนไขสัญญา ซึ่งบริษัท รถไฟฟ้ากรุงเทพ จำกัด(มหาชน) หรือ บีเอ็มซีแอล ผู้รับสัมปทานในการให้บริการเดินรถ โดยตั้งแต่ รฟม.เปิดให้บริการรถใต้ดินปี 2547 มีการปรับค่าโดยสารมาแล้ว 2 ครั้ง จาก 14-36 บาท ปรับเป็น 15-39 บาท และ 16-41 บาท